ಇಡೀ ಬಿಲ್ಡಿಂಗ್ ಸಿಸಿ ಟಿವಿ ಆಫ್ ಮಾಡಿಸಿ ಉತ್ತರ ಪತ್ರಿಕೆ ತಿದ್ದಿದ್ದಾರೆ ಸಚಿವ ಆರಗ ಜ್ಞಾನೇಂದ್ರ ಬೆಂಗಳೂರು: ಅಮೃತ್ ಪೌಲ್ ನೇಮಕಾತಿ ಮುಖ್ಯಸ್ಥರಾಗಿದ್ದರು. ಹಗರಣ ನಡೆದ ದಿನ ಬೆಳಗಿನ ಜಾವ ಇಡೀ ಬಿಲ್ಡಿಂಗ್ ಸಿಸಿ ಟಿವಿ ಆಫ್ ಮಾಡಿಸಿದ್ದಾರೆ. ಬಳಿಕ ಆನ್ಸರ್ ಶೀಟ್ ತಿದ್ದಿದ್ದಾರೆ. ಅದಕ್ಕೆಲ್ಲ ಜವಾಬ್ದಾರಿ ಇವರೇ ಎಂದು ಗೃಹ ಸಚಿವ ಆರಗ ಜ್ಞಾನೇಂದ್ರ ಆರೋಪಿಸಿದ್ದಾರೆ. ಬೆಂಗಳೂರಿನಲ್ಲಿ ಸುದ್ದಿಗೋಷ್ಟಿ ನಡೆಸಿ ಮಾತನಾಡಿದ ಅವರು, ಪ್ರಕರಣದಲ್ಲಿ ಮೊದಲು ಡಿವೈಎಸ್ಪಿ, ದಪೇದಾರ, ಸಿಬ್ಬಂದಿಯನ್ನು ಅರೆಸ್ಟ್ ಮಾಡಲಾಗಿತ್ತು. ಅವರು ಕೊಟ್ಟ ಮಾಹಿತಿ ಮೇಲೆ ಇವರನ್ನು ವಿಚಾರಿಸಲಾಗಿದೆ. 18ಗಂಟೆಗಳ ಕಾಲ ವಿಚಾರಣೆ ನಡೆಸಲಾಗಿದ್ದು, ಇವರು ಭಾಗಿಯಾಗಿರುವುದು ಕಂಡು ಬಂದು ಅರೆಸ್ಟ್ ಮಾಡಲಾಗಿದೆ. ಎಷ್ಟೇ ಅಧಿಕಾರಿಗಳು ಭಾಗಿಯಾಗಿರಲಿ. ಅವರನ್ನ ಬಲಿ ಹಾಕುವ ಕೆಲಸ ಮಾಡುತ್ತೇವೆ. ಯಾರನ್ನೂ ನಾವು ರಕ್ಷಿಸುವ ಕೆಲಸ ಮಾಡಲ್ಲ ಎಂದರು. ಇನ್ನು ಪ್ರಾಮಾಣಿಕವಾಗಿ ತನಿಖೆ ನಡೆಸಲಾಗಿದೆ. ಪ್ರಕರಣ ತನಿಖೆ ಮುಕ್ತವಾಗಿ ನಡೆದಿದೆ. ಪಾರದರ್ಶಕವಾಗಿ ವಿಚಾರಣೆ ನಡೆದಿದೆ. ಇದರಲ್ಲಿ ಸರ್ಕಾರದ ಹಸ್ತಕ್ಷೇಪವಿರಲಿಲ್ಲ. ಅಕ್ರಮದ ಆರೋಪ ಬರುತ್ತಲೇ ತನಿಖೆ ನಡೆಸಿದ್ದೇವೆ. ಸಿಐಡಿ ತಂಡ ಎರಡು ಗಂಟೆಯಲ್ಲಿ ಒಬ್ಬರನ್ನು ಅರೆಸ್ಟ್ ಮಾಡಿತ್ತು. ಪ್ರಕರಣದಲ್ಲಿ ಬ್ರೋಕರ್ಗಳು ಹಣ ಕೊಟ್ಟವರನ್ನು, ಅಧಿಕಾರಿಗಳನ್ನು ಬಂಧಿಸಲಾಗಿದೆ ಎಂದರು. The post ಇಡೀ ಬಿಲ್ಡಿಂಗ್ ಸಿಸಿ ಟಿವಿ ಆಫ್ ಮಾಡಿಸಿ ಉತ್ತರ ಪತ್ರಿಕೆ ತಿದ್ದಿದ್ದಾರೆ ಸಚಿವ ಆರಗ ಜ್ಞಾನೇಂದ್ರ appeared first on Tv5 Kannada.